На основу члана. 29. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

 **О СПРОВЕДЕНОЈ ЈАВНОЈ РАСПРАВИ О**

**НАЦРТУ ОДЛУКЕ О БОРАВИШНИМ ТАКСАМА**

**1.**

 Општинско веће Општине Владичин Хан у сарадњи са Општинском управом Општине Владичин Хане спровело јавну расправу о нацрту Одлуке о боравишним таксама у периоду од 10.11.2020. године до 25.11.2020. године.

Отворени састанак о предложеном нацрту Oдлуке о боравишним таксама одржан је дана 25.11.2020. године (среда) у 8.00 часова у великој сали Скупштине општине Владичин Хан.

 Позив за јавну расправу уредно је оглашен дана 10.11.2020. године посредством оглашавања на огласној табли Општинске управе Владичин Хан, портала Хан инфо као и путем званичне интернет странице Општине Владичин Хан а у организацији Општинског већа Општине Владичин Хан.

**2**.

Отворени састанак о предложеном нацрту Одлуке о боравишним таксама отворио је Милош Стојановић, Начелник Општинске управе Владичин Хан, који је у најважнијим сегментима, представио основне разлоге за доношење Одлуке о боравишним таксама, садржину одлуке односну врсту накнада које су прописане као и циљ доношења Одлуке о боравишним таксама.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација и које је указивало на могућност да се примедбе на нацрт одлуке могу достављати у писменој форми.

У току трајања јавне расправе као и на отвореном састанку није било примедби на нацрт Одлуке о боравишним таксама.

**4.**

Отворени састанак јавне расправе завршен је у 8 и 20минута .

**5.**

Увидом у спискове присутних на јавној расправи утврђена је посета од укупно 10 грађана. По анализи структуре присутних видљиво је да су јавној расправи присуствовала лица запослена у општинској управи.

**6**

Јавну расправу су организовали и реализовали Општинско веће и Општинска управа Општине Владичин Хан.

 Саветник за нормативно правне послове за потребе општинског већа

Соња Младеновић